Diari Oficial de la Generalitat Valenciana


Sumari del DOGV 1875, del 02-10-1992 (1992/826031)

ACORD de 28 de setembre de 1992, del Govern Valencià, pel qual s'aprova definitivament la modificació puntual número 18 del Pla General d'Ordenació Urbana de Torrevieja.
-------------------------------------------------------------------------------------------------------------------------------------------------------------------------

### Dades del document

Número de DOGV
:   1875

Data del DOGV
:   02-10-1992

Secció del DOGV
:   ALTRES DISPOSICIONS

Número del document
:   1992/826031


Data del document
:   28-09-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 28 de setembre de 1992, del Govern Valencià, pel qual s'aprova definitivament la modificació puntual número 18 del Pla General d'Ordenació Urbana de Torrevieja.  
El Govern Valencià, en la reunió del dia 28 de setembre de 1992, adoptà l'acord següent:  
Vista la modificació puntual número 18 del Pla General d'Ordenació Urbana de Torrevieja, que consisteix en la fixació d'alineacions i rasants en la zona compresa entre l'avinguda Gregorio Marañón i las Eras de la Sal.  
Antecedents de fet  
En data de 7 de gener de 1989, el ple de l'Ajuntament de Torrevieja aprovà inicialment la modificació que es pretenia del Pla General d'Ordenació Urbana.  
L'expedient fou sotmès a informació pública mitjançant un edicte de l'alcaldia de 23 de gener de 1989, publicat al Butlletí Oficial de la Província d'Alacant número 29 de 4 de febrer de 1989 i al diari «La Verdad» el 28 de gener de 1989, i no s'hi va presentar cap al·legació.  
En la sessió plenària de 5 de maig de 1989, l'ajuntament aprovà provisionalment la modificació puntual proposada i la tramesa a la Comissió Territorial d'Urbanisme.  
El Conseller d'Obres Públiques, Urbanisme i Transports informà favorablement sobre el projecte mitjançant Resolució de 13 de maig de 1991, i el Consell d'Estat n'emeté un dictamen favorable el 2 de juliol de 1992.  
Fonaments de dret  
La modificació projectada, la justifica la necessitat de regular el traçat viari més d'acord amb les noves necessitats, ja que la regulació inicial del pla general crea problemes de trànsit i planteja dificultats per a l?evacuació de les aigües pluvials.  
La modificació esmentada implica la reubicació de la xarxa viària i de dues zones verdes l?extensió de les quals no minva, sense que comporta un increment de la densitat de població.  
El text refós de la Llei sobre Règim del Sòl i Ordenació Urbana, en l'article 129, disposa que la modificació que tinga com a finalitat una zonificació diferent o un ús urbanístic de les zones verdes o dels espais lliures previstos en el pla caldrà que l'aprove l?òrgan executiu superior de naturalesa col·legiada de la comunitat autònoma corresponent, amb l?informe previ favorable al conseller competent en la matèria i del Consell d'Estat o de l?òrgan autonòmic que hi corresponga.  
Vistos els preceptes legals esmentats, la Llei del Sòl, la Llei de Procediment Administratiu i la resta de legislació aplicable, d'acord amb el Consell d'Estat, i a proposta del conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació puntual número 18 del Pla General d'Ordenació Urbana de Torrevieja, que consisteix en la fixació d'alineacions i rasants a la zona compresa entre l'avinguda Gregorio Marañón i las Eras de la Sal.  
València, 28 de setembre de 1992.  
El Conseller Secretari del Govern Valencià,   
EMERIT BONO I MARTINEZ